Document ID: 32007R0552

KOMISIJAS REGULA (EK) Nr. 552/2007
(2007. gada 22. maijs),
ar ko nosaka maksimālo Kopienas ieguldījumu darba programmu finansējumā olīveļļas nozarē un paredz maksimāli pieļaujamo budžeta apjomu 2007. gadam vienreizējo maksājumu shēmas daļējai vai iespējamai īstenošanai un vienotā platībmaksājuma shēmas gada finansējuma summas, kā paredzēts Padomes Regulā (EK) Nr. 1782/2003, un groza minēto regulu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulu (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 64. panta 2. punktu, 70. panta 2. punktu, 110.i panta 3. un 4. punktu, 143.b panta 3. punktu un 145. panta i) punktu,
tā kā:
(1)
Attiecībā uz dalībvalsti, kas 2007. gadā īsteno Regulas (EK) Nr. 1782/2007 III sadaļā paredzēto vienreizējo maksājumu shēmu, katram no attiecīgās regulas 66. līdz 69. pantā minētajiem maksājumiem jānosaka maksimāli pieļaujamais budžeta apjoms 2007. gadam saskaņā ar attiecīgās regulas III sadaļas 5. nodaļas 2. iedaļā minētajiem nosacījumiem.
(2)
Tām dalībvalstīm, kuras 2007. gadā izmanto Regulas (EK) Nr. 1782/2003 70. pantā minēto iespēju, jānosaka maksimāli pieļaujamais budžeta apjoms 2007. gadam attiecībā uz tiešajiem maksājumiem, kas izslēgti no vienreizējo maksājumu shēmas.
(3)
Regulas (EK) Nr. 1782/2003 110.i panta 3. punktā olīvu audzēm paredzētā atbalsta maksimālais apjoms jākoriģē, ņemot vērā minētā noteikuma trešajā daļā noteiktā koeficienta samazināšanu un saskaņā ar 110.i panta 4. punktu ieturēto summu, kā paziņojušas attiecīgās dalībvalstis. Attiecīgi jākoriģē valstij noteiktais maksimāli pieļaujamais apjoms, kas paredzēts minētās regulas VIIIa pielikumā.
(4)
Skaidrības labad ir lietderīgi publicēt vienreizējo maksājumu shēmas maksimāli pieļaujamo budžeta apjomu 2007. gadam pēc tam, kad no Regulas (EK) Nr. 1782/2007 VIII pielikumā minētajiem maksimāli pieļaujamajiem apjomiem atskaitīti tās 66. līdz 70. pantā minētajiem maksājumiem noteiktie maksimāli pieļaujamie apjomi.
(5)
Attiecībā uz tām dalībvalstīm, kas 2007. gadā īsteno Regulas (EK) Nr. 1782/2003 IVa sadaļā paredzēto vienoto platībmaksājuma shēmu, 2007. gada finansējuma summas jānosaka saskaņā ar minētās regulas 143.b panta 3. punktu.
(6)
Skaidrības labad ir lietderīgi publicēt maksimālo līdzekļu daudzumu, kas pieejams dalībvalstīm, kuras piemēro vienoto platībmaksājuma shēmu, lai saskaņā ar Regulas (EK) Nr. 1782/2003 143.ba pantu 2007. gadā piešķirtu atsevišķus maksājumus par cukuru, kas noteikti, pamatojoties uz dalībvalstu ziņojumiem.
(7)
Kopienas maksimālais ieguldījums olīveļļas nozarē apstiprinātu tirgus dalībnieku organizāciju izstrādātu darba programmu finansēšanā jānosaka saskaņā ar koeficientu, ko piemēro saskaņā ar Regulas (EK) Nr. 1782/2003 110.i panta 4. punktu ieturētajai summai un ko paziņojušas attiecīgās dalībvalstis.
(8)
Attiecīgi jāgroza Regula (EK) Nr. 1782/2003.
(9)
Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
1. Regulas (EK) Nr. 1782/2003 66. līdz 69. pantā minētais maksimāli pieļaujamais budžeta apjoms 2007. gadam ir noteikts šīs regulas I pielikumā.
2. Regulas (EK) Nr. 1782/2003 70. panta 2. punktā minētais maksimāli pieļaujamais budžeta apjoms 2007. gadam ir noteikts šīs regulas II pielikumā.
3. Regulas (EK) Nr. 1782/2003 III sadaļā minētais vienreizējo maksājumu shēmas maksimāli pieļaujamais budžeta apjoms 2007. gadam ir noteikts šīs regulas III pielikumā.
4. Regulas (EK) Nr. 1782/2003 143.b panta 3. punktā minētās gada finansējuma summas 2007. gadam ir noteiktas šīs regulas IV pielikumā.
5. Čehijai, Latvijai, Lietuvai, Ungārijai, Polijai, Rumānijai un Slovākijai pieejamais maksimālais finansējums, lai piešķirtu Regulas (EK) Nr. 1782/2003 143.ba panta 4. punktā minētos atsevišķos maksājumus par cukuru 2007. gadā, ir noteikts šīs regulas V pielikumā.
2. pants
Kopienas maksimālais ieguldījums olīveļļas nozarē apstiprinātu tirgus dalībnieku izstrādātu darba programmu finansējumā saskaņā ar Regulas (EK) Nr. 1782/2003 110.i panta 4. punktu ir šāds:
miljoni EUR
Grieķija
11,098
Francija
0,576
Itālija
35,991
3. pants
Regulu (EK) Nr. 1782/2003 groza šādi:
1)
Regulas 110.i panta 3. punkta pirmajā daļā tabulu aizstāj ar šādu tabulu:
miljoni EUR
Spānija
103,14
Kipra
2,93”
2)
Regulas VIIIa pielikumā ierakstus attiecībā uz Maltu un Slovēniju aizstāj ar šādiem ierakstiem:
“Kalendārais gads
Malta
Slovēnija
2005
670
35 800
2006
830
44 184
2007
1 668
59 026
2008
2 085
73 618
2009
2 502
87 942
2010
2 919
101 959
2011
3 336
115 976
2012
3 753
129 993
2013
4 170
144 110
2014
4 170
144 110
2015
4 170
144 110
2016. un turpmākie gadi
4 170
144 110”
4. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 22. maijā

Labels: 15
17
5
6